CELEX: 62015CN0111
Language: hr
Date: 2015-03-04 00:00:00
Title: Predmet C-111/15: Zahtjev za prethodnu odluku koji je 4. ožujka 2015. uputio Upravno sodišče Republike Slovenije (Slovenija) – Občina Gorje protiv Republike Slovenije

27.7.2015   
            
            
               HR
            
            
               Službeni list Europske unije
            
            
               C 245/2
            
         Zahtjev za prethodnu odluku koji je 4. ožujka 2015. uputio Upravno sodišče Republike Slovenije (Slovenija) – Občina Gorje protiv Republike Slovenije
   (Predmet C-111/15)
   (2015/C 245/02)
   Jezik postupka: slovenski
   
      Sud koji je uputio zahtjev
   
   Upravno sodišče Republike Slovenije
   
      Stranke glavnog postupka
   
   
      Tužitelj: Občina Gorje
   
      Tuženik: Republika Slovenija
   
      Prethodna pitanja
   
   
               1.
            
            
               Treba li Uredbu br. 1698/2005/EZ (1), posebno njezin članak 71. stavak 3., prema kojemu se pravila o prihvatljivosti troškova dodjele potpora određuju na nacionalnoj razini, koji su u toj uredbi propisani za pojedine mjere ruralnog razvoja, tumačiti tako da se protivi nacionalnom propisu iz članka 79. stavka 4. Uredbe o potporama ruralnom razvoju i točke 3. VI. Poglavlja Javnog natječaja, prema kojima su prihvatljivi troškovi investicije samo oni troškovi koji su nastali od dana donošenja odluke o pravu na sredstva (do kraja investicije, odnosno najkasnije do 30. lipnja 2015.).
            
         
               2.
            
            
               Treba li, u slučaju negativnog odgovora na prvo pitanje, Uredbu 1698/2005/EZ, posebno njezin članak 71. stavak 3., tumačiti tako da se protivi nacionalnom propisu iz članka 56. stavka 4. Zakon o kmetijstvu (Zakon o poljoprivredi), prema kojemu se u cijelosti odbija zahtjev, koji ne ispunjava uvjete iz članka 79. stavka 4. Uredbe o potporama ruralnom razvoju, o prihvatljivim troškovima investicije koji su nastali od dana donošenja odluke.
            
         
      (1)  Uredba Vijeća (EZ) br. 1698/2005 od 20. rujna 2005. o potporama ruralnom razvoju Europskog poljoprivrednog fonda za ruralni razvoj (EPFRR), SL L 277., 21.10.2005., str. 1., SL, posebno izdanje na hrvatskom jeziku, poglavlje 3., svezak 40., str. 138.